48. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 19 της 30 Δεκ. 1967/13 Ιαν. 1968 (ΦΕΚ Α΄  6) Περί αδείας λειτουργίας χώρων εμπορίας γεωργικών φαρμάκων. Λαβόντες υπ’ όψιν: α)Τα εδάφ. ς΄ και ιθ΄ του άρθρ. 32 του Νόμ. 2147/1952 «περί προλήψεως και καταστολής των ασθενειών και εχθρών των φυτών και περί οργανώσεως της φυτοπαθολογικής Υπηρεσίας». β)Την γνώμην της Επιτροπής Ελέγχου Γεωργικών Φαρμάκων του άρθρ. 30 του αυτού Νόμου περί ης τα υπ’ αριθ. 257/6.10.62 και 262/19.11.62 πρακτικά αυτής. γ)Το υπ’ αριθ. 654/25.10.67 πρακτικόν του Συμβουλίου Επικρατείας, προτάσει του Ημετέρου επί της Γεωργίας Υπουργού, αποφασίζομεν και διατάσσομεν: ΄Αρθρ.1.-1)Μετά έτος από της δημοσιεύσεως του παρόντος απαγορεύεται η υπό παντός φυσικού ή νομικού προσώπου εμπορία φυτοφαρμάκων άνευ ειδικής προς τούτο αδείας χορηγουμένης υπό του (Υπουργού Γεωργίας) μετά πρότασιν του οικείου Δ/ντού Γεωργίας πλήρως ητιολογημένην ως προς τας προϋποθέσεις της παρ. 2 του παρόντος άρθρου. Η υπό του (Υπουργού Γεωργίας) χορήγησις της αδείας ταύτης είναι υποχρεωτική εφ’ όσον διαπιστωθή η συνδρομή των υπό του παρόντος Β.Δ/τος οριζομένων όρων. Της εν λόγω αδείας εμπορίας εξαιρούνται τα ετοιμόχρηστα εντομοκτόνα οικιακής χρήσεως περί ων η παρ. β΄ του άρθρ. 1 του υπ’ αριθ. 143/23.2.67 Β.Δ/τος δημοσιευθέντος εις το υπ’ αριθ. 30/Α/9.3.67 Φ.Ε.Κ. Περί της αρμοδιότητος χορηγήσεως αδειών εμπορίας φυτοφαρμάκων βλ. ήδη άρθρ. 1 Β.Δ. 259/1969 (κατωτ.αριθ. 54). 16.Ε.β.47-48 ΄Αμυνα κατά των ασθενειών των Φυτών 2)΄Οροι ους δέον να πληρούν οι χώροι εμπορίας φυτοφαρμάκων: α)Να εξασφαλίζουν την καλήν διατήρησιν, την διαφύλαξιν και την εναποθήκευσιν τούτων κατά ομάδας και κατηγορίας τοξικότητος ως και την απομόνωσιν των υψηλώς τοξικών φαρμάκων εις χώρον εις ον απαγορεύεται η είσοδος των πελατών. β)Δέον όπως μη επικοινωνούν εμμέσως ή αμέσως μετά χώρων πωλήσεως ή επεξεργασίας εδωδίμων ειδών, κτηνοτροφών, ποτών, ιατρικών φαρμάκων, καλλυντικών ειδών κλπ. περί ων το άρθρ. 1 του υπ’ αριθ. 143/23.2.67 Β.Δ/τος. γ)Να εξασφαλίζουν ούτοι το ακίνδυνον της παραμονής των εν αυτοίς εργαζομένων ως και το ανενόχλητον των περιοίκων, εκδιδομένης προς τούτο σχετικής βεβαιώσεως, μερίμνη του αιτούντος την άδειαν, υπό διμελούς Επιτροπής εξ ενός Ιατρού του οικείου Υγειονομικού Κέντρου και ενός Γεωπόνου της οικείας Δ/νσεως Γεωργίας οριζομένων αρμοδίως. 3)Προσόντα των αιτούντων άδειαν πωλητών: α).(Αντικατεστάθη δια των διατάξεων του άρθρ. 2 Β.Δ. 259/1969, κατωτ. αριθ. 54). β)Να κέκτηνται δίπλωμα Γεωπόνου Ανωτάτης ή Μέσης Σχολής ή Δασολόγου ή Χημικού ή Φαρμακοποιού έχοντος τύχει αδείας ασκήσεως επαγγέλματος και ουχί τοιαύτης ιδρύσεως φαρμακείου ή να απασχολούν εμμίσθως ή εταιρικώς εις την επιχείρησίν των εν των επιστημόνων τούτων. Ούτοι δικαιούνται να τύχουν αδείας δι’ εν και μόνον κατάστημα απαγορευομένης της κατά τα άνω απασχολήσεώς των εις ετέραν τοιαύτην επιχείρησιν ως και της κατοχής θέσεως επ’ αμοιβή ή άλλως πως εις Νομικά πρόσωπα Δημοσίου ή Ιδιωτικού Δικαίου. γ-δ).(Αντικατεστάθησαν δια των διατάξεων του άρθρ. 2 Β.Δ. 259/1969, κατωτ. αριθ. 54). ΄Αρθρ.2.-«Αι οριστικαί άδειαι εμπορίας και αι άδειαι διαχειρίσεως ανανεούνται ανά διετίαν δι’ αποφάσεως του οικείου Νομάρχου μετά πρότασιν του οικείου Δ/ντού Γεωργίας εφόσον εξακολουθούν να πληρούνται αι κατά περίπτωσιν προϋποθέσεις, άλλως αίρονται αύται». Το άρθρ. 2 αντικατεστάθη ως άνω δια του άρθρ. 4. Β.Δ. 259/1969 (κατωτ. αριθ. 54).

[Source: greek_legal_code_raptarchis | Tokens: 3006]